NaiveNeuron/SloPal huggingface dataset:
Šeliga, Juraj, podpredseda NR SR (2020-09-29):
Dávam hlasovať o skrátení lehoty. Prezentujme sa, prosím, a hlasujme. (Hlasovanie.) Prítomných 74 poslancov, za 65, proti nikto, zdržalo sa 7, nehlasovali 2. Konštatujem, že Národná rada Slovenskej republiky nie je užná... uznášaniaschopná. Ospravedlňujem sa. V zmysle rokovacieho poriadku vyhlasujem 15-minútovú prestávku, po ktorej budeme overovať, či Národná rada Slovenskej republiky je uznášaniaschopná. (Pätnásťminútová prestávka.) (Po prestávke.)
Laššáková, Jana, podpredsedníčka NR SR (2012-05-15):
Pán poslanec Brixi.
Sulík, Richard, poslanec NR SR (2013-06-26):
Ďakujem pekne. No, Ivan, pozri, to je, najprv pánovi Hlinovi. Teda oceňujem faktickú. Ivan, pozri, to je tak, že zrejme aj ty, aj ja súhlasíme s rovnou daňou, ale keby mala byť rovná daň na úrovni 50 %, tak si poviem, radšej nech nie je rovná, nech je progresívna, ale ďaleko nižšia. To isté platí aj pri uvalení zdravotných odvodov na všetky príjmy. Pokiaľ to má byť 14 % a do výšky 144-tisíc eur, tak je to, samozrejme, že strašidelné, a potom radšej nech nie sú. To, čo som navrhoval, alebo to, čo navrhujem v odvodovom bonuse, je na jednej strane zaradiť akýkoľvek príjem do zdanenia a do výpočtu odvodov a nielen zdravotných, ale aj sociálnych. To znamená, rozšíriť, čím viac rozšíriť základ dane aj preto, aby ten systém bol jednoduchý, lebo keď ho chceme zužovať výnimkami, tak musíme tie výnimky najprv opísať a uplatniť a kontrolovať. Čiže čím viac rozšíriť základ dane na jednej strane, ale zároveň povedať, že uplatníme nízku sadzbu, po prvé, a po druhé, v prípade odvodov dáme aj nízky strop. Konkrétne mne to vychádza, sme to aj s Jozefom Mihálom rátali viackrát, keby sa zdravotníctvo financovalo s odvodmi z úplne všetkých príjmov, tak stačilo by po prvé, dať sadzbu 10 % a nie 14, a po druhé, len do stropu desaťnásobku životného minima, čo je asi 2-tisíc eur mesačne, čo je 24-tisíc eur ročne. Teraz máme 144-tisíc eur ročne, čiže aj to si treba uvedomiť, že tam je šialený rozdiel. A teraz som tiež proti zdravotnému odvodu z dividend, ale keby to bolo nízke, tak si myslím, je správne a spravodlivé zaťažiť akékoľvek príjmy, bez ohľadu na to, čo robia v Európe, ale nízkou sadzbou a nízkym stropom. Ďakujem.
Kamenický, Ladislav, poslanec NR SR (2014-09-17):
Pán predseda, dajte hlasovať o návrhu zákona ako celku s odporúčaním gestorského výboru schváliť.
Šeliga, Juraj, podpredseda NR SR (2020-06-03):
Pán poslanec Baránik.
Matovič, Igor, poslanec NR SR (2015-04-15):
Vážená pani podpredsedníčka, kolegovia, kolegyne, začnem hneď takou rečníckou otázkou: Kde je Robert Fico? Kde je páchateľ? (Potlesk.) Kľúčový človek, kľúčový páchateľ, ktorý tento podvod spáchal, je Robert Fico a všetci to v tejto miestnosti vieme. Ja sa pýtam, kde je? Je natoľko zbabelý... (Prerušenie vystúpenia predsedajúcou.)
Valášek, Tomáš, poslanec NR SR (2021-05-03):
Dámy a páni, máme pred sebou dokument o programovom vyhlásení vlády, ktorý napriek tomu všetkému, čo sme si za tie dva dni vypočuli, nie je vôbec zlý. Má ale tri hlavné problémy. (Ruch v sále, zaznievanie gongu a prerušenie vystúpenia predsedajúcim.)
Danko, Andrej, podpredseda NR SR (2024-05-09):
Sedemnásť faktických poznámok. Prvý poslanec Pročko.
D. Gabániová, poslankyňa: (2005-12-15):
Za gestorský výbor predseda Národnej rady Slovenskej republiky navrhol Výbor Národnej rady Slovenskej republiky pre vzdelanie, vedu, šport a mládež, kultúru a médiá. Vystúpiť na dnešnej schôdzi Národnej rady Slovenskej republiky k uvedenému poslaneckému návrhu zákona ma určil Výbor Národnej rady Slovenskej republiky pre vzdelanie, vedu, šport a mládež, kultúru a médiá svojím ustanovením  z 29. novembra 2005 č. 454. V súlade so zákonom o rokovacom poriadku podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu je zrejmé, čo sa ním má dosiahnuť. Všeobecná časť dôvodovej správy obsahuje vyjadrenie súladu návrhu s Ústavou Slovenskej republiky, zákonmi a medzinárodnými zmluvami, ktorými je Slovenská republika viazaná, zhodnotenie súčasného stavu, vyjadrenie dôvodov potreby prijatia novej právnej úpravy, vyjadrenie finančného dopadu na štátny rozpočet a ostatné zložky rozpočtu verejnej správy. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, ktorá spĺňa predpísané náležitosti. S ohľadom na oprávnenia, ktoré pre mňa ako spravodajkyňu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky z 18. novembra 2005 č. 1421 prideliť návrh poslanca Národnej rady Slovenskej republiky Bratislava Opaterného na vydanie zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch v znení neskorších predpisov (tlač 1398) v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre vzdelanie, vedu, šport a mládež, kultúru a médiá, pričom odporúčam, aby výbory, ktorým bol predmetný návrh pridelený ho prerokovali v lehote do 30 dní a gestorský výbor v lehote do 31 dní od jeho prerokovania v Národnej rade Slovenskej republiky v prvom čítaní. Vážený pán predseda, ďakujem skončila som, prosím, otvorte rozpravu.
Kyselica, Lukáš, poslanec NR SR (2023-05-24):
Ďakujem veľmi pekne, pán predsedajúci. Vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby výbory prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Pčolinský, Peter, podpredseda NR SR (2022-10-20):
Ďakujem pekne. Otváram rozpravu. Do rozpravy so dostal jednu písomnú prihlášku, pán poslanec Viskupič, ale predtým o slovo požiadal pán minister financií. Nech sa páči.
Matovič, Igor, poslanec NR SR (2014-12-04):
Pán predseda, teda mám procedurálny, že v mene skupiny poslancov, ktorá predložila návrh pod poradovým bodom 42 a 43, sťahujeme tieto dva návrhy z rokovania Národnej rady.
Suchánek, Alan, poslanec NR SR (2016-04-26):
Ďakujem za slovo. Pán poslanec Budaj urobil veľmi pekný a podrobný rozbor aj politickej situácie, aj programového vyhlásenia vlády. SMER hodnotil vládu pani Radičovej ako zlepenec. Túto vládu nenazývam zlepencom, ale vládou kontinuity. Nechcem teraz hodnotiť dopredu, čo to pre nás bude znamenať. Chcem len povedať, že tuto zase zaznelo od predsedníckeho stolu, že demokracia je rešpektovanie väčšiny. No, to určite nie. To v tej demokracii treba rešpektovať tú menšinu. Na to som veľmi zvedavý. Chcem vyzdvihnúť v tom prejave pána poslanca Budaja takú pozitívnu výzvu ku konaniu do budúcnosti, aby sa tu v tejto našej spoločnosti niečo zmenilo. A k tomu chcem povedať toľko, že dve strany v dnešnej vládnej koalícii pred voľbami veľmi apelovali na to, aby sa skončilo s politickými nomináciami a aby sa začalo konečne s odbornými nomináciami. Na to som veľmi zvedavý, pretože to bude veľmi, veľmi dôležité. A ja sa pýtam, že prečo sa tak deje až vtedy, keď sa niektorý rezort alebo oblasť dostane do krízy? Prečo sa to nezačne robiť hneď a stále, aby sme sa do tej krízy nedostali? Ďakujem.
Taraba, Tomáš, poslanec NR SR (2020-04-28):
...a preto ja vás žia..., že... (hovorené súbežne s predsedajúcim), áno, ja vás žiadam práve preto, že pani poslankyňa je členka tohoto výboru pre kultúru, ja sa pýtam, z akého dôvodu ste nominovali osobu, ktorá sa takto vyjadrovala na adresu Rómov, za ministerku kultúry. Aký je to odkaz pre slovenskú kultúru, keď hlavná nominantka strany OĽANO má takýto slovník? Ďakujem pekne za vysvetlenie.
Hrnčiar, Andrej, podpredseda NR SR (2016-10-19):
Pán poslanec Klus.
Hrnčiar, Andrej, podpredseda NR SR (2019-09-11):
Otváram rozpravu. Do rozpravy sa neprihlásil nikto. Pýtam sa, či sa chce prihlásiť niekto do rozpravy ústne. Nie je tomu tak. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1512, spoločná správa výborov má tlač 1512a. A, pán minister, prosím, ujmite sa slova a odôvodnite vládny návrh zákona.
Ďuriš Nicholsonová, Lucia, podpredsedníčka NR SR (2018-10-24):
Pán poslanec Zsolt Simon.
Laššáková, Jana, podpredsedníčka NR SR (2015-02-03):
Pani spravodajkyňa nemá záujem zaujať stanovisko. Prerušujem rokovanie o tomto bode programu a vyhlasujem krátku, dvojminútovú prestávku. (Krátka prestávka.) (Po prestávke.)
Jurinová, Erika, podpredsedníčka NR SR (2012-06-22):
Ďakujem pekne, pán poslanec. Otváram rozpravu. Písomné prihlášky neboli doručené žiadne. Do rozpravy sa hlásia dvaja páni poslanci. Uzatváram možnosť prihlásiť sa. Nech sa páči, pán Miroslav Kadúc.
Paška, Pavol, predseda NR SR (2014-05-15):
Dámy a páni, dávam možnosť teraz prihlásiť sa do rozpravy ústne, pretože pán poslanec Kadúc za klub OĽaNO bol písomne prihlásený do rozpravy. Vyhlasujem rozpravu za skončenú. Pani spravodajkyňa, chcete sa k rozprave vyjadriť? (Reakcia spravodajkyne.) Nie. Prerušujem rokovanie o tomto bode programu. Len upozorním, že budeme po 17.00 hodine po odhlasovaní prerokovaných bodov hlasovať tajným spôsobom o kandidátoch na sudcov Ústavného súdu. Poprosím teraz pána ministra pôdohospodárstva Ľubomíra Jahnátka, aby v druhom čítaní odôvodnil vládny návrh zákona o nadobúdaní vlastníctva poľnohospodárskeho pozemku a o zmene a doplnení niektorých zákonov . Je to tlač 977. Nech sa páči.
Hort, Milan, podpredseda NR SR (2011-02-08):
Pán poslanec Jozef Viskupič, nech sa páči.
Paška, Pavol, poslanec NR SR (2011-07-07):
Ďakujem pekne, pán podpredseda. Kolegyne, kolegovia, len aby nedošlo k omylu, lebo je tu veľa emócií. A zopakujem to a je to stanovisko úplne úprimné. Je obvyklé, že väčšina uplatňuje svoje právo a nič iné nechceme, len ho uplatňujte kultúrne a používajte pravidlá, ktoré sú obvyklé. Aj tieto dve hodiny ukázali, že rok to robíte úplne inak, že nerešpektujete niektoré pravidlá, ktoré boli zaužívané, a to by bolo ešte možno v poriadku, ak hovoríme o zvykoch a obyčajoch a zvyklostiach. Čo je ale najhoršie, vy uplatňujete dvojaký meter na výklad práva a nemáte problém lámať právne normy a zákony a procedúry. A ja to musím opäť pripomenúť. Pán podpredseda, samozrejme, reagovali ste, že na moju výzvu ste zvolali mimoriadnu schôdzu. Ale aký bol rozdiel v čase, keď skupina poslancov podala návrh na zvolanie a pán predseda zvolal na 17.00 hod. po hlasovaní? A napriek tomu pán minister vnútra dostal možnosť otvoriť rozpravu. A pokiaľ by nedošlo k situácii, ku ktorej by došlo, tak pravdepodobne by ste zlomili bez problémov aj pozmeňujúce návrhy. V tom momente, kedy som vystúpil a veľmi ostro protestoval a popísal dôvody, prečo si myslím, že manipulujete so zákonom a že zneužívate svoju moc, tak ste prerušili schôdzu a zrazu ste zvolali mimoriadnu schôdzu. Aj to je najlepší dôkaz toho, že zaužívané pravidlá zneužívate podľa toho, ako vám to z hľadiska moci vyhovuje. A to mi vadí. Vládnite, ale korektne! (Potlesk.)
S. Janiš, poslanec: (2009-05-20):
Ale fakt tá situácia je veľmi vážna. Tá situácia velí neplytvať, tá situácia velí šetriť tam, kde sa dá. A netlačte, aby ľudia šetrili, ľudia šetrili, ale aby sa aj tu v Národnej rade pred našimi očami rozhadzovalo a nakupovalo. Nechcite, aby sa zatĺkali tendre za miliardy, emisie sú svetlým príkladom, ako sa dá štát tunelovať a bude to mať ešte pokračovanie. O miliardy, nie milióny, miliardy korún v emisiách prišlo Slovensko. Toto sú všetko peniaze, ktoré môžu eliminovať následky krízy, ktoré môžu pomôcť ľuďom v nezamestnanosti, ktoré môžu sanovať ich finančný kolaps v čase, keď sú mimo zamestnania. A ak sa my k tomu postavíme tak, že toto necháme ako samozrejmosť, no tak potom v tejto Národnej rade nemáme čo hľadať.
Pročko, Jozef, poslanec NR SR (2024-05-10):
Ďakujem, ja verím, že teda vykážete všetkých esenesákov, čo sem doniesli kvety. Verím, ani jedného ste neupozornili, až potom, keď som doniesol toto, aby si Danko uvedomil, že naozaj tá Zem je plochá ako jeho ploché vystúpenie teraz. V úvode hneď Danko povedal, že nebude osobný, ale začal urážať Deja a ja som na nejakých práškoch. Človek, ktorý sa v živote nezbaví biľagu, že ožratý zlikvidoval a zdrhol ako taký zbabelý, odporný ožran, zdrhol z miesta činu, tak tu ide moralizovať. Ale naozaj toto odvolávanie a vystúpenie Andreja Danka, ktorý je, minule tu povedal Raši, že o tom, že niekto je Mr. Hyde a Dr. Jekyll, tak toto bol klasický príklad. Povedal A a vzápätí povedal B. Povedal, že vy ste odporní, ale ste aj rozumní. Vy tu rok vlastne idete zožrať OĽANO, ale vlastne vy ste správni. KDH sú super, ale nakladáte im ako... no, Danko, to bolo, to bolo úžasné. Ja budem hlasovať za odvolanie pani ministerky preto, lebo ju poznám. Poznám ju z jej práce v televízii Markíza. Poznám ju, čo tam robila, ako robila, a viem, prečo ju vyhodili z tej televízie za jej xenofóbne a rasistické názory. A to prezentovala aj v televízii, ktoré doteraz v tej televízii robia, a vy to skrývate za názor, za to, že vlastne každý môžeme mať názor. Naša ministerka kultúry prezentuje xenofóbne názory v televízii, ktorú si premenovali na Martinka a Peťko. Ale čo je strašné?! Za komunizmu som zažíval, za socializmu, ako si volali na ústredný výbor niekoho, kto porušil socialistický realizmus. Šimkovičová ide zavolať herca preto, lebo si dovolil povedať, že ju nemá rád. Že ju nemá rád! To je tak ploché ako to, že Šimkovičová má pri sebe človeka, ktorý tvrdí, že Zem je plochá. Dámy a páni, Martina Šimkovičová nemá čo robiť na ministerstve kultúry, nemá.
Sabo, Michal, poslanec NR SR (2024-01-16):
Vďaka za slovo aj vám za príspevok, vážený kolega, aj za jednu konkrétnu formuláciu. Musím povedať, že som sa tak skryte pousmial, keď ste povedali, že väznice začali byť zaujímavé až v momente, keď v nich ubytovali ľudí blízkych tejto koalícii. Napadlo mi, že v tejto veci musíme vyvrátiť, pretože okrem toho, že sme tu opozíciou, tak sme teda aj fact checkeri, musíme vyvrátiť argument vlády, že týmto skráteným legislatívnym konaním sa idú odľahčiť tie húfne preplnené väznice na Slovensku, pritom trend naplnenosti väzníc u nás je roky klesajúci, a tu ho nemáme v ustanovizniach najmenej väzňov a väzenkýň od roku 2010. Podľa štatistík, naplnenosť slovenských väzníc je aktuálne od 52 do 60... ešte raz opravujem, 52 do 96 %, čiže toľko my tu k preplnenosti väzníc. No ale môžeme pokračovať, že čo ešte ďalej rozprávajú štatistiky, hovoria napríklad aj to, že ročne nastúpi aj do väzby približne 5 500 osôb a z toho 5 trestov je za korupciu a 45 za veľkú ekonomickú činnosť. Čiže ak sa touto novelou znížia trestné sadzby za korupciu a ekonomickú trestnú činnosť, tak to nijako nepomôže preplnením väzniciam. No a spomínajúc veľkú ekonomickú trestnú činnosť, aj to treba pripomenúť, tu sa naozaj podstatným spôsobom ide meniť stíhanie a trestné sadzby pri korupčných trestných činoch, po novom ak niekto napríklad spôsobí škodu alebo napríklad ponúkne úplatok do výšky 700-tisíc eur, tak najvyššia sadzba je tri-štyri roky, ale môže to skončiť aj s podmienkou. Čiže toľko k tomu ako koalícia dáva pozvánku k novej a novej a ešte väčšej kriminalite. Vďaka za váš príspevok.
K. Sárközy, poslankyňa: (2005-06-22):
V súlade s § 73 zákona Národnej rady Slovenskej republiky  č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Novela zákona zavádza nový model pomoci mladým začínajúcim rodinám, ktoré sa pripravujú na plnenie najzákladnejšej funkcie rodičovskej povinnosti. Zo stanoviska Ministerstva financií Slovenskej republiky vyplýva, že finančné dôsledky navrhovaného zákona na štátny rozpočet nie sú pokryté v rámci schváleného rozpočtu verejnej správy na roky 2005 až 2007 ani v návrhu východísk rozpočtu verejnej správy na roky 2006 až 2008. Dámy a páni, s ohľadom na oprávnenia, ktoré pre mňa ako spravodajkyňu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov budem odporúčať, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Pán predseda, skončila som, môžete otvoriť rozpravu.
Beblavý, Miroslav, poslanec NR SR (2015-09-25):
Ďakujem pekne, kolegovia. Aj pánovi Hlinovi, aj pánovi Radošovskému, súhlasím s oboma, ospravedlňujem sa, pánovi Zajacovi, ten pohľad na tabuľu ma zmiatol, moje podvedomie, takže pánovi Zajacovi a pánovi Hlinovi. Aj súhlasím s tým, že natierame permanentne ten plot verejného obstarávania, len na rozdiel asi od toho plota v Slovnafte je neustále nefunkčný a to je asi hlavný problém, že ak by tie zákony fungovali. Samozrejme, nestabilita legislatívy je zlo samé osebe. Ale nestabilita dobrej legislatívy, ktorá sa mierne vylepšuje, stále je niečo iné ako nestabilita zlej legislatívy, ktorá sa buď zhoršuje, alebo minimálne zlepšuje. A chcem len oceniť aj to, čo povedal pán poslanec Zajac, že tá problematika subdodávateľov v negatívnom aj v pozitívnom smere, teda aj z hľadiska ich ochrany, tak ako sme to videli v kauze Váhostav, ale, naopak, z hľadiska odhaľovania netransparentnosti tam, kde ide o fiktívnych subdodávateľov a často politicky prepojených, začína byť zásadnou otázkou. Teda už aj je dlhšie a tento ju nerieši tak, ako by mal. Ďakujem.
Kuffa, Štefan, poslanec NR SR (2021-07-01):
Tento poslanecký návrh zákona považujem za hrubé diletantstvo. Je to diletantský návrh zákona. Nehanbíte sa, kolegovia? Osemnásť poslancov je podpísaných pod týmto návrhom zákona. Koľkí ste sa prihlásili do rozpravy? Koľkí z týchto osemnástich poslancov ste sa prihlásili? Som zvedavý, koľkí sa ešte prihlásite do ústnej rozpravy, keď to tak obhajujete, aký je to super návrh zákona. Vy sa to nehanbíte toto tuná tvrdiť? Toto je čisto vládny návrh zákona, ktorý mal prejsť pripomienkovými konaniami a riadnym legislatívnym procesom. Za čo sa schovávate? Prijatím tohto návrhu zákona, ak to nestiahnete tento návrh zákona, nie vy budete chrániť tie lesy, vy tie lesy zničíte. O čo vám tu ide? Nijaká drevná hmota sa do zahraničia nebude vyvážať. Lebo nijaká drevná hmota tu nebude existovať. Škodcovia, lykožrút, všetko drevo zožerie v tých vašich národných parkoch. Tuná pre porovnanie, keď ste to mali tuná, je deväť národných parkov na Slovensku, my sme porovnateľnou krajinou, čo sa týka veľkosti so Švajčiarskom, na 315 hektárov výmery. Švajčiari majú jeden národný park a majú 17-tisíc hektárov. Prosím vás pekne, aký to je nepomer. Pán kolega Suja, vieš čo by sa stalo v tom Švajčiarsku, keď si to takto spomenul? Tí ľudia by zobrali palice, vidly, čo by mali, a hnali by tých poslancov. Tí by im riadne ako naložili. To v živote by sa v tejto krajine nemohlo stať. Choďte sa tam, priatelia, pozrieť, ako tam vyzerajú lesy, ako tam vyzerajú lúky, ako tam vyzerá orná pôda, ako vyzerá celá tá krajina. Je to agrárna krajina. Je nádherná, naslepo môžeš zrobiť fotky a dávať to ako do rámov nejaký obraz. Tak je nádherná táto krajina. My sme to, čo sme mohli, všetko zhumpľovali.
Ľ. Mušková, poslankyňa: (2002-05-14):
J. Migaš, predseda NR SR: Pán poslanec Oberhauser. V. Oberhauser, poslanec: Ďakujem, pán predseda. Chcel by som poprosiť ešte doplniť za bod 17 bod – informácia ministra financií o hospodárení s pohľadávkami v Slovenskej konsolidačnej, a. s., a v Konsolidačnej banke. A zároveň na toto miesto za bod 17 presunúť aj bod 199, kde sa hovorí o informácii v spravovaní pohľadávok v Slovenskej konsolidačnej banke a Konsolidačnej spoločnosti zvlášť v predaji pohľadávok v hodnote 13,5 mld. korún za 420 mil. Predpokladám, že tento bod bude zdôvodňovať pán minister financií, a tým by v tej reťazi jeho vystúpení mohol predniesť aj tento bod programu, lebo už bol na minulej schôdzi. Ďakujem za pozornosť. J. Migaš, predseda NR SR: Pani poslankyňa Tóthová.
Laurenčík, Milan, podpredseda NR SR (2021-12-07):
Pán poslanec Ondrej Dostál s faktickou poznámkou, nech sa páči.
Š. Kužma, poslanec: (2007-06-21):
A ešte som trošku smutný z jednej veci. Hovorili ste asi o inom kraji. Vy ste zvykli žiť na rovine pri maďarskej hranici. Aj tú fotku, ktorú ste mali v rukách, ja som asi na rozdiel od vás, predpokladám, že ste neboli na tom trojbode nikdy v živote, lebo keby ste mali tú fotku, tak viete, že toto je záber z hrebeňa, aspoň pokiaľ som videl. Ja to mám prechodené veľmi dobre a ten prales je trošku inde. Vy ste hovorili o pralese.
Paška, Pavol, predseda NR SR (2014-03-18):
Pán poslanec Simon.
Richter, Ján, poslanec NR SR (2023-02-14):
Pán predseda, dajte, prosím, hlasovať o bode 8 zo spoločnej správy, ktorý pán poslanec Cmorej vyňal na osobitné hlasovanie. Gestorský výbor odporúča schváliť.
Blcháč, Ján, poslanec NR SR (2023-02-02):
Ďakujem pekne. Vážený pán predsedajúci, kolegyne, kolegovia, dovoľte, aby som ako spravodajca predniesol spoločnú správu výborov Národnej rady o výsledku prerokovania návrhu poslancov Národnej rady Slovenskej republiky Vladimíry Marcinkovej, Tomáša Lehotského, Márie Kolíkovej, Mariána Viskupiča a Vladimíra Ledeckého na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov (tlač 1321) vo výboroch Národnej rady Slovenskej republiky v druhom čítaní. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov. Národná rada uznesením pridelila návrh poslancov Národnej rady (tlač 1321) týmto výborom: výboru pre financie a rozpočet, ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: odporúčanie pre Národnú radu návrh schváliť – výbor pre financie a rozpočet a Ústavnoprávny výbor Národnej rady Slovenskej republiky uzneseniami. Gestorský výbor na základe stanovísk výborov odporúča Národnej rade predmetný návrh zákona schváliť. Spoločná správa výborov bola schválená uznesením gestorského výboru č. 429 z 31. januára 2023. Týmto uznesením výbor zároveň poveril spoločného spravodajcu Jána Blcháča, aby na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Ďakujem, skončil som, pán predsedajúci, otvorte, prosím, rozpravu.
Nedoba, Jakub, poslanec NR SR (2019-10-28):
Tak radšej počkajme teda.
V. Veteška, podpredseda NR SR: (2004-10-26):
Pán poslanec, máte slovo.
Bagačka, Michal, poslanec NR SR (2013-11-27):
Keďže sme hlasovali o pozmeňujúcich návrhoch zo spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Glváč, Martin, podpredseda NR SR (2018-11-27):
Ďakujem, otváram rozpravu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť niekto ústne. Nie je tomu tak. Končím možnosť prihlásiť sa, vyhlasujem rozpravu za skončenú. Pýtam sa spoločného spravodajcu, či chce vyjadriť, vlastne k rozprave nie, termín hlasovania, nech sa páči.
P. Kubovič, poslanec: (2007-03-27):
Veď vy hovoríte o období, keď nás nikto nechcel ani do NATO, keď s nami nikto nechcel rozprávať ani v Európskej únii. No a ja to poviem aj tu na plné ústa, však vaša politická strana bola v čele v tomto období a jednoducho presne možno aj práve ten súvis s dnešnou dobou, že tá politická strana, ktorá je tá najsilnejšia dnešná v koalícii, si myslí presne také isté nejaké vlastnosti, ktoré, keď už sme pri moci, tak môžeme všetko jednoducho. Asi v tom budú nejaké synonymá, keď sa na to tak spätne pozriem. A potom naozaj nie je problém takéto klamstvá do mikrofónu tu hovoriť. Ďakujem.
E. Vestenický, poslanec: (2008-02-06):
Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Rady Slovenskej televízie 0 poslancov neodovzdalo hlasovacie lístky. Zo 78 odovzdaných hlasovacích lístkov boli 2 neplatné. Zo 76 platných hlasovacích lístkov overovatelia zistili, že pri voľbe Stanislavy Benickej hlasovalo za 74 poslancov, proti 2 poslanci, zdržalo sa 0 poslancov. Pavla Dinku hlasovalo za 0 poslancov, proti 43 poslancov, zdržalo sa 33 poslancov. Richarda Herrgotta hlasovalo za 1 poslanec, proti 42 poslancov, zdržalo sa 33 poslancov. Anny Miklovičovej hlasovalo za 0 poslancov, proti 44 poslancov, zdržalo sa 32 poslancov. Na voľbu člena Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za členku Rady Slovenskej televízie na funkčné obdobie do 31. marca 2008 zvolená pani Stanislava Benická. Ďakujem za pozornosť.
Bugár, Béla, podpredseda NR SR (2018-09-13):
Pán poslanec Baláž.
Danko, Andrej, predseda NR SR (2020-02-20):
Ďakujem. O vystúpenie poprosím pána poslanca Viskupiča. (Reakcia z pléna.) To nemyslíte vážne, tak je to na zázname kamery, tak vás poprosím o disciplinárne, poprosím vás takto, že (reakcia z pléna), že... Dobre, takto, prosím vás, takéto gestá, verím, sa tu neudiali. Ak sú, je záznam kamery. Nie, počúvajte, pani poslankyňa Cigániková, naozaj verím, že také gesto nebolo a kamery sú tu. A ak, tak si poprosím potom záznam. A naozaj ja ešte pred vystúpením, pán poslanec Viskupič, vy tu čítate nejaký oficiálny materiál SaS-ky a z toho tu čítate už štvrtú hodinu? To je nejaký volebný materiál? Nie. To znamená, to sú pripravené materiály do diskusie, nie je to nejaký oficiálny volebný materiál, ktorý používate v kampaniach, áno? Nie, nesmejte sa, pán poslanec Galek. Pýtam sa len preto, aby to nebola jedna z vašich brožúrok, ktorú tu čítate, dobre? Takže nech sa páči, pán poslanec Viskupič, máte slovo.
Kollár, Boris, predseda NR SR (2022-03-22):
Prosím, prezentujme sa a hlasujeme. (Hlasovanie.) Prítomných 130 poslancov, za 85, proti 12, zdržalo sa 33. Uvedený návrh sme schválili. S procedurálnym návrhom teraz vystúpi pani poslankyňa Zemanová, nech sa páči.
Lipšic, Daniel, poslanec NR SR (2014-05-27):
Pani predsedajúca, ja by som nadviazal na vystúpenie pána poslanca Poliačika. Samozrejme, že tých pripomienok k volebným kódexom by bolo oveľa viacej. Aj mnohé organizácie neziskové navrhovali viaceré zmeny a zlepšenia k obidvom návrhom zákonov. Ale čo je možno ešte kľúčovejšie, je diskusia, ktorá sa týka samotnej podstaty volebného systému. My tu riešime skôr technické otázky, ktoré sú dôležité, ale možnože nie tie najpodstatnejšie. Pri eurovoľbách jedna z kritík bola, že si ľudia nemohli vybrať svojich poslancov, ale hlasovali primárne za kandidátku strany. Preto bude parlament rokovať neskôr na tejto schôdzi o návrhu novely ústavy, ktorá zavádza kombinovaný volebný systém, to znamená polovica poslancov volených v pomernom systéme, polovica väčšinovo, aby mali poslanci oveľa väčšiu spätnú väzbu na svojich vlastných voličov, aby si voliči mohli vybrať reálne autority, ktorým dôverujú vo svojich regiónoch, a nie len tie, ktoré im ponúka politická strana, ľudí, ktorí možnože nemajú až takú vysokú dôveryhodnosť, ani rešpekt, ani autoritu, ale sú dobrými straníkmi a sú na vysokých miestach kandidátky. Myslím si, že jedno z riešení práve tej nízkej volebnej účasti by bola zmena, ale nie technická, ale pomerne zásadná, volebného systému. Budem o tom hovoriť dlhšie, keď sa bude hovoriť o návrhu novely ústavy. A chápem, že to bude vyžadovať širšiu politickú podporu a diskusiu. Musíme začať dnes, ak nechceme, aby tá dezilúzia ľudí z politiky narastala, ako sme boli sčasti svedkami pri eurovoľbách, ale nie len, veď nám klesá účasť aj v iných voľbách, aj v parlamentných, aj v prezidentských, v princípe v mnohých typoch ďalších volieb.
Laššáková, Jana, podpredsedníčka NR SR (2013-09-11):
Pani poslankyňa Mezenská, nech sa páči.
P. Paška, predseda NR SR: (2009-09-10):
Otváram rozpravu. Mám písomnú prihlášku od pána poslanca Slafkovského. Nech sa páči, máte slovo.
Jakab, Elemér, poslanec NR SR (2012-04-04):
Sľubujem. (Potlesk.)
Čaplovič, Dušan, poslanec NR SR (2014-09-23):
Ja budem mať krátku poznámku a, samozrejme, aj otázku na pána poslanca. V tej časti, kde namietal spomínané Spojené štáty americké v tomto vyhlásení, chcem sa ho len opýtať, či vysoká funkcionárka štátneho departmentu Ministerstva zahraničných vecí Spojených štátov amerických alebo viceprezident Joe Biden boli na Ukrajine v Kyjeve na dovolenke a stretli sa s nezákonne, nelegitímnymi zástupcami v tom období Ukrajiny, či pánom Turčynovom, šéfom parlamentu, a, samozrejme, aj predsedom vlády Jaceňukom, či je to dobré a správne a či nie je správne, že aj Spojené štáty americké sú vo vyváženom tomto texte spomínané v našom vyhlásení, čo považujem za dobré a správne a spravodlivé.
Bugár, Béla, podpredseda NR SR (2018-03-13):
Nech sa páči, prezentujme sa a hlasujme. (Hlasovanie.) Prítomných 122, za 98, zdržalo sa 11 poslancov, 13 nehlasovali. Konštatujem, že návrh sme schválili. Teraz budeme pokračovať v prvom čítaní hlasovaním o vládnom návrhu zákona o zájazdoch (tlač 868). Prosím teraz pána poslanca Puciho, aby uviedol hlasovania. (Hlasovanie o vládnom návrhu zákona o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov , tlač 868.)
Glváč, Martin, podpredseda NR SR (2016-12-07):
Ďakujem, s reakciou pán poslanec Viskupič.
P. Paška, predseda NR SR: (2009-10-22):
(Hlasovanie.) 141 prítomných, 106 za, 26 proti, 7 sa zdržali, 2 nehlasovali. Schválili sme vládny návrh zákona o orgánoch štátnej správy v oblasti daní a poplatkov. Pán poslanec Goga uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 1252.
Kollár, Boris, predseda NR SR (2021-11-23):
Vážené pani poslankyne, vážení páni poslanci, pokračujeme v prerušenom rokovaní hlasovaním o návrhu na zmeny v zložení výborov, tlač 794. Najskôr pristúpime k hlasovaniu o doplňujúcom návrhu k návrhu uznesenia, ktorý v rozprave podala pani poslankyňa Vaľová. (Hlasovanie o návrhu na zmeny v zložení výborov Národnej rady Slovenskej republiky , tlač 794.) Prosím, prezentujme sa a hlasujeme. (Hlasovanie.) Prítomných 137 poslancov, za 135, nehlasovali 2. Konštatujem, že Národná rada tento návrh schválila. Teraz budeme hlasovať o návrhu uznesenia ako celku v znení schváleného doplňujúceho návrhu. Prosím, prezentujme sa a hlasujeme. (Hlasovanie.) Prítomných 137 poslancov, za 133, proti žiadny, zdržali sa 3, nehlasoval 1. Konštatujem, že Národná rada schválila návrh uznesenia. Teraz pristúpime k hlasovaniu v druhom čítaní o zákone zo 7. októbra ´21, ktorým sa mení a dopĺňa zákon č. 55/2017 Z. z. o štátnej službe, vrátenom prezidentkou Slovenskej republiky na opätovné prerokovanie Národnou radou, tlač 752. Prosím spoločnú spravodajkyňu z výboru pre sociálne veci poslankyňu Luciu Drábikovú, aby hlasovanie uviedla. (Hlasovanie o zákone zo 7. októbra 2021, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 752.)
Danko, Andrej, podpredseda NR SR (2024-01-08):
Pán poslanec Čaučík.
A. Belousovová, podpredsedníčka NR SR: (2007-07-03):
Teraz vystúpi pán poslanec Rafael Rafaj. Nech sa páči, máte slovo, pán poslanec.
Grendel, Gábor, podpredseda NR SR (2021-11-09):
A prezentovali ste a hlasovali ste, pani poslankyňa? Tak dávame to do zápisu. A teraz budeme hlasovať o návrhu poslancov Šíbla, Kollára, Pivkovej a Halgašovej na vydanie zákona, ktorým sa dopĺňa zákon č. 409/2011 o niektorých opatreniach na úseku environmentálnej záťaže, tlač 590, bod 79 schváleného programu. Spoločnou spravodajkyňou je členka výboru pre pôdohospodárstvo a životné prostredie pani poslankyňa Anna Zemanová. Prosím ju, aby hlasovanie uvádzala. (Hlasovanie o návrhu poslancov Národnej rady Slovenskej republiky Jaromíra Šíbla, Borisa Kollára, Alexandry Pivkovej a Jarmily Halgašovej na vydanie zákona, ktorým sa dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení zákona č. 49/2018 Z. z. a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 590.)
R. Kaliňák, poslanec: (2003-04-10):
Predseda Národnej rady Slovenskej republiky svojím rozhodnutím č. 186 z 3. apríla 2003 pridelil predmetný návrh na prerokovanie Výboru Národnej rady Slovenskej republiky pre obranu a bezpečnosť. Výbor Národnej rady Slovenskej republiky pre obranu a bezpečnosť predložený návrh prerokoval na svojej 10. schôdzi dňa 7. apríla, kde v prijatom uznesení súhlasil s vyslaním a odporučil Národnej rade Slovenskej republiky, aby v súlade s čl. 86 písm. k) Ústavy Slovenskej republiky vyslovil súhlas s vyslaním a pôsobením príslušníka ozbrojených síl Slovenskej republiky v operácii pod vedením Európskej únie v Macedónsku. Pani predsedajúca, poprosím vás, aby ste otvorili rozpravu k tomuto návrhu. Z. Martináková, podpredsedníčka NR SR: Otváram rozpravu k tomuto bodu programu. Písomne sa do rozpravy neprihlásil žiaden poslanec. Otváram možnosť hlásiť sa do rozpravy ústne. Uzatváram možnosť hlásiť sa ústne do rozpravy a vyhlasujem rozpravu k tomuto bodu programu za skončenú. Pristúpime k hlasovaniu, pán spoločný spravodajca. Pán poslanec, ja som uzavrela možnosť hlásiť sa do rozpravy. Zapnite mikrofón pánovi poslancovi Jarjabkovi.
Grendel, Gábor, poslanec NR SR (2018-06-19):
Ďakujem. Chcel by som sa opýtať na jednu konkrétnu vec. Táto novela bola vyvolaná aj potrebou, ktorá vznikla po tom, ako bratislavský krajský súd zverejnil pre denník SME povolenie na použitie informačno-technických prostriedkov na telefóny registrované pre jednu zahraničnú ambasádu. Chcem sa, pán poslanec Dostál, opýtať; a to podľa mňa nie je vo verejnom záujme. Zverejňovanie takejto citlivej informácie ani po dvoch rokoch nie je vo verejnom záujme. Preto sa chcem opýtať, že po prípadnom schválení tvojho pozmeňujúceho návrhu, či by tieto informácie boli zverejniteľné po tých dvoch rokoch alebo nie. Možno som nepočúval pozorne, ale potreboval by som odpoveď na túto otázku.
Galko, Ľubomír, minister obrany SR (2010-12-07):
Ďakujem pekne. Vážený pán predseda, vážené panie poslankyne, vážení páni poslanci, citovaný návrh sa predkladá na základe čl. 86 písm. k) Ústavy Slovenskej republiky a § 12 ods. 5 zákona č. 321/2002 Z. z. o ozbrojených silách Slovenskej republiky v znení neskorších predpisov. Návrh zodpovedá zahraničnopolitickému zámeru posilniť účasť Slovenskej republiky vo vojenskej operácii ISAF v Afganistane, a to v rozsahu dostupných finančných zdrojov. Cieľom návrhu je zvýšenie súčasných mandátových počtov určených do 314 na celkový počet do 348 príslušníkov ozbrojených síl Slovenskej republiky a zmena mandátu príslušníkov ozbrojených síl Slovenskej republiky pôsobiacich v tejto operácii. Súčasný mandátový počet sa zvyšuje o tím EOD (likvidácia nevybuchnutej munície) do štyroch príslušníkov ozbrojených síl Slovenskej republiky, do šesť príslušníkov ozbrojených síl Slovenskej republiky na veliteľstvá vojenskej operácie ISAF v Afganistane, vyslanie do štyroch príslušníkov ozbrojených síl Slovenskej republiky do Národného podporného prvku (Veliteľstvo jednotky vojenskej operácie ISAF v Afganistane) a vyslanie jednotky špeciálnych síl v počte do 20 príslušníkov ozbrojených síl Slovenskej republiky. Celkové náklady na vyslanie príslušníkov ozbrojených síl Slovenskej republiky do tejto vojenskej operácie predstavujú 5,185 718 mil. eur. Zmena mandátu zohľadňuje aktuálny stav v oblasti spolupráce so zahraničnými ozbrojenými silami a reaguje napr. na ukončenie pôsobenia ozbrojených síl Holandského kráľovstva. Zároveň určuje priestor pôsobenia multifunkčnej ženijnej jednotky tak, aby boli jej úlohy zabezpečované v súlade s operačnými požiadavkami na leteckej základni v Kandaháre a aby sa umožnilo jej využitie aj v prospech ozbrojených síl Slovenskej republiky v tejto vojenskej operácii. Predložený návrh bol prerokovaný vo Výbore Národnej rady pre obranu a bezpečnosť a v Zahraničnom výbore Národnej rady Slovenskej republiky. Vážený pán predseda, vážené panie poslankyne, vážení páni poslanci, dovoľujem si vás požiadať, aby ste schválili predložený návrh. Ďakujem.
Beluský, Martin, poslanec NR SR (2020-04-07):
Ďakujem za slovo. Pán poslanec Ňarjaš, rozumiem, že ste koaličný poslanec a že obhajujete vládny návrh zákona, to je logické, len by ste mali používať argumenty, ktoré sú tiež logické a ktoré súvisia s predkladaným návrhom zákona, pretože vy ste povedali, že keď banky nemôžu zarábať na splátkach, tak budú aspoň trochu zarábať na úrokoch. Ale vy si uvedomte, že tí ľudia počas tých deviatich mesiacoch tie úroky nebudú platiť, oni ich budú platiť až potom, keď sa tie splátky znovu obnovia. Čiže argumentovať tým, že tie úroky sú v poriadku, pretože by aspoň trošku tie banky zarábali, je úplne hlúpy, pretože vôbec nesúvisí s predkladaným návrhom zákona. Ďakujem.
M. Číž, podpredseda NR SR: (2006-10-17):
Pán spravodajca nereaguje. Vážené kolegyne, kolegovia, pán spravodajca vystúpil v zmysle § 27 ods. 8 rokovacieho poriadku. Chce s reakciou vystúpiť pán navrhovateľ? Nech sa páči.
P. Prokopovič, poslanec: (2002-07-04):
Dôvody. Teraz poviem o tých dôvodoch. Dôvody, ktoré sú uvedené v návrhu poslancov, ktoré sme dostali do lavíc ako tlač 1633, sú, mierne povedané, detinské, bez akejkoľvek racionálnej podstaty. Nebudem komentovať všetky výhrady, ktoré sú uvádzané v spomínanom návrhu. Povedal som, aké sú. Je ich celkom sedem odrážok, aby ste si nemysleli, že som ich nečítal. Odrážok. (Hlasy z pléna.) Aj podrážok možno. Chcem sa vyjadriť iba k tým bodom odôvodnenia, ktoré sú podľa môjho názoru absolútne nenáležité a vonkoncom nekorektné, ako aj k niektorým iným skutočnostiam, ktoré sú (Hlasy z pléna.), za chvíľu poviem, pánovi premiérovi často a neprávom vyčítané. Treba vydržať! (Ruch v rokovacej sále.) Po prvé, vláda pod vedením Mikuláša Dzurindu vraj nerieši životné otázky spoločnosti. Myslím, že nebudeme sa navzájom presviedčať, že aj podnikateľská sféra patrí medzi tie životné otázky spoločnosti. A teraz poprosím trošku o pokoj a možno vašu reakciu potom na to. Budem hovoriť o podnikateľoch, o podnikateľskom prostredí, a poviem vám jedno, o legislatíve pre podnikateľov. Za roky 1995 -1998 ste neprijali jeden jediný zákon v prospech malých a stredných podnikateľov. Jeden jediný! (Výkriky s sále.) A ak ho viete, ak ho viete, tak ho povedzte! Ja vám tvrdím, že ste neprijali jeden jediný pozitívny krok pre malých a stredných podnikateľov. Ak, samozrejme, nemyslíte to, že ste v roku 1996 urobili novelu zákona o dani z príjmu, kde ste svojim kamarátom, ktorým ste za zlomok ceny dali majetok z Fondu národného majetku, ešte ste im umožnili dať si to priamo do nákladov! (Výkriky z rokovacej sály.)
P. Paška, predseda NR SR: (2006-09-06):
Ďakujem vám veľmi pekne. Dovidenia. Teším sa na vás zajtra ráno o 9.00 hodine. (Prerušenie rokovania o 17.40 hodine.)
Ďuriš Nicholsonová, Lucia, podpredsedníčka NR SR (2019-02-05):
Pán poslanec Hrnko; prepáčte, pán poslanec Uhrík; môžte byť ticho? Ďakujem. Nech sa páči, vráťte čas pánovi poslancovi Uhríkovi.
Pčolinský, Peter, podpredseda NR SR (2023-06-27):
Prepáčte, pani poslankyňa, zapamätajte si, kde ste, mňa by zaujímalo, kde je spravodajca. Spravodajca je povinný byť v sále počas prerokovania návrhu. (Reakcia z pléna.)
P. Hrušovský, predseda NR SR: (2003-09-23):
Chcem vás informovať, že o ospravedlnenie svojej neúčasti na dnešnom rokovacom dni požiadali pán podpredseda Národnej rady Viliam Veteška, poslanci Gustáv Krajči, Milan Rehák a poslankyňa Renáta Zmajkovičová. Prosím, aby ste panie poslankyne, páni poslanci, venovali pozornosť rokovaniu 8. dňa schôdze Národnej rady Slovenskej republiky. Na základe včerajšej dohody v poslaneckom grémiu pristúpime teraz k hlasovaniu o jednotlivých prerokovaných bodoch programu, ktorých rozpravu sme skončili počas včerajšieho odpoludňajšieho rokovania. Prosím teraz, aby sme hlasovali ako o prvom prerokovanom bode o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 315/2001 Z. z.  o Hasičskom a záchrannom zbore v znení neskorších predpisov . Prosím teraz pána poslanca Mitríka, povereného spravodajcu výboru, aby sme pristúpili k hlasovaniu. Nech sa páči, pán poslanec. K. Mitrík, poslanec: Pán predseda, najprv budeme hlasovať o pozmeňujúcich a doplňujúcich návrhoch, ktoré odporúča gestorský výbor v bodoch 1, 2, 3 a 4 spoločne schváliť.
Laššáková, Jana, podpredsedníčka NR SR (2013-09-11):
Poprosím vás pekne, pán minister, pán poslanec vystupuje. Nech sa páči.
P. Hrušovský, podpredseda NR SR: (2002-02-21):
Š. Šlachta, poslanec: Ďakujem pekne. Táto oprava znie: V § 88, ods. 5 sa vypúšťa veta: „Toto ustanovenie sa vzťahuje aj na študentov vojenskej vysokej školy, ktorí nevykonávajú vojenskú službu.“
Matovič, Igor, poslanec NR SR (2024-02-23):
Presne ako si, Marek, nakoniec povedal, daňový bonus pre matky s deťmi je pre ne omnoho viac jako kvet na MDŽ. Ale o tom je celý úspech tých strán, ktoré si hovoria sociálna demokracia a dvanásť rokov mali možnosť vládnuť. Dvanásť rokov tým ženám dávali iba kvety na MDŽ. Kašlali na ne. Či už daňový bonus na dieťa, to tiež končí v rozpočte rodiny. Nič. Žiadne zvyšovanie, ešte tri roky boli tak, že ani chlp nepridali. Rodinné prídavky detto. O tri eurá päťdesiat za osem rokov zvýšili podporu na dieťa, o tri eurá päťdesiat. Na hanbu. Štyridsať- tuším štyri eur na necelých štyridsaťosem eur. My skokovo o ďalších stopäťdesiat. Len preto, že sme nekradli jak oni. Oni to, čo patrilo rodinám, to, čo patrilo deťom, rodičom, starým rodičom, rozkradli, potom jasne, že nedali tým rodinám. A dnes sa tvária, že znova tou istou výhovorkou zoberú rodinám s deťmi daňové bonusy. Trinásty dôchodok? Desať rokov ho sľubovali, dvanásť rokov ho sľubovali. Do roku 2018 vyplácali almužnu 75 eur na hlavu. V panike pred voľbami 2020, pred Vianocami 2019 rýchlo zvýšili na 150 eur. Rýchlo, rýchlo, lebo však teda aby si, aby dôchodcov nejako si obhájili, keďže videli náladu po vražde Jána a Martiny, ktorú oni spôsobili, za ktorú sú zodpovední, priamo, nie nepriamo, priamo zodpovední. A Fico priamo ešte aj pozná vraha a o tom aj verejne hovoril. Potom tri dni pred voľbami podlo tu sa zišli a rýchlo zvyšovať zo 150 na 600, na štvornásobok a nedali ani euro do rozpočtu. Logicky to platiť nemohlo a my sme napriek ťažkým krízam 13. dôchodok zvýšili na dvojnásobok, o ďalších 100 %.
Hlina, Alojz, poslanec NR SR (2012-08-07):
Ďakujem veľmi pekne. Tuná pán kolega Poliačik dlhodobo, teda od začiatku, kde môže ma uráža, aj ako bývalý šéf debatnej organizácie pri jednom takom našom strete, kde ja som si dovolil byť kritický k marihuanovému pochodu, vypustil naozaj argumentačný guľomet typu, že mám ísť do, dojiť ovce a variť guláš. Mimochodom, samotní potom tí členovia z tej asociácie mi prišli povedať, že to je fakt nenáležité, že toto prehnal. Veľakrát vo svojich vystúpeniach hovorí na moju osobu, že som taký a hentaký, naznačuje, že mám ísť na salaš a zo salaša tam, aj tu dneska narážal na moju jednoduchosť, asi teda aby som pochopil ten jeho geniálny príklad so smrekom a dubom. Nuž pán, kolega viete, ja vám poviem tak, že vo vašom svete sa možno fajčí všetko, čo horí (Smiech v sále.), a šťastie sa hľadá v chémii, ale v mojom svete, ak urazíte muža v prítomnosti dámy, môže to spôsobiť problém. Ja som dlho rozmýšľal, či to poviem, alebo nepoviem, v zásade nevinná debata o šesťročnom gymnáziu, ja som sa tu niečo pýtal vo faktickej a tuná kolega si na videu pozrel, tuná naznačoval pani Žitňanskej, že som čistý „mešuge“. Takže viete, takto, vážení, a obzvlášť pri pani Žitňanskej, ktorá je z francúzskeho prostredia, ja ako bača uznáte, že francúzske prostredie vnímam silne, pôsobilo to naozaj veľmi zle. Takže, Martin, kolega, že ak budeš pokračovať v tom, že budeš urážať muža v prítomnosti dámy, tak ti poviem, že je to úbohé, fakt úbohé a upozorňujem na ďalšiu vec, čo sa môže stať, keď teda vychádzaš z tej premisy, že som jednoduchý, ja sa nebijem do pŕs, že nie, ja sa tu za vzdelaného nemám, ja som ani univerzitu neskončil, ale nuž môžeš sa dočkať aj spontánnejšej reakcie. Ďakujem. (Smiech v sále. Potlesk.)
Mikulec, Roman, poslanec NR SR (2024-01-12):
Ďakujem pekne. Pani Holečková vo svojom vystúpení spomínala, áno, reakcie aj našich prokurátorov samotných z Úradu špeciálnej prokuratúry, ale je dôležité hovoriť aj o tom, čo si myslia o tomto návrhu zákona aj v zahraničí a konkrétne napríklad Európska prokuratúra, ktorá upozornila, že prijatá novela alebo teda táto predstavovaná novela Trestného zákona znamená, znamená zásah do právneho štátu a mnohé z tých vecí, ktoré sú tam predstavené, by znamenali to, že napríklad veľa, viac ako 20 % napríklad súčasne prebiehajúcich trestných konaní vo veciach manipulácie s európskymi financiami by boli buď premlčané alebo jednoducho by sa ďalej neriešili, čo oni považujú z pohľadu Európskej prokuratúry za obrovský problém. Pretože vieme veľmi dobre, že Európska komisia a samotná Európska prokuratúra a nielen na Slovensku, ale v rámci Európskej únie je práve na to, aby dávala pozor na to, akým spôsobom sa manipuluje, zaobchádza s európskymi peniazmi. A vieme veľmi dobre aj z histórie, že aj na Slovensku bolo pomerne veľa prípadov, kedy európske peniaze neboli použité tak, ako mali. Samozrejme, tie úpravy, tak ako sme už mali možnosť hovoriť a upozornila na to aj pani Holečková, vôbec nie je dôvod na skrátené legislatívne konanie. Síce argument koalície na to, že tá debata je pomerne dlhá, odznieva, ale to nemá nič spoločné s tým, že nie je dodržaný štandardný legislatívny proces, kde by sa mohli odborné inštitúcie reálne vyjadriť k tomu. A tie odborné inštitúcie vyjadrili mnohé kritiku voči tomuto predkladanému návrhu a ja si myslím, že koalícia by mala zísť z kratšej cesty a začať ich brať vá... (Prerušenie vystúpenia časomerom.)